
מדינת ישראל

משרד המשפטים

הממונה על חוק חופש המידע

	ירושלים, ב  ניסן  תשע"ה 

	22 מרץ , 2015

	בתשובתך ציין נא:

	תיק מס' ת/ 12


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 14/01/2015
לאחר בירור בקשתך שבנדון הנני להשיבך כדלקמן:
בפנייתך ביקשת נתונים כמותיים בנוגע לטיפול בתיקים ותלונות במחלקה לחקירות שוטרים (להלן "המחלקה"). 

1.
מספר התיקים הכולל בהם נפתחה חקירה:
בשנת 2013: 813

בשנת 2014: 732

מספר כתבי האישום (פליליים ומשמעתיים) שהוגשו בשנים האלו:



בשנת 2013: 219



בשנת 2014: 220

2.
מספר התיקים שההליכים בהם הסתיימו (הרשעה ואי-הרשעה):

בשנת 2013: 120

בשנת 2014: 90

אין בידינו נתון באשר לכמה מתוכם הסתיימו במסגרת הסדרי טיעון. 

יובהר כי כתבי האישום שהוגשו אינם בהכרח מתוך מס' התיקים בהם נפתחה חקירה באותה השנה. כמו כן, מס' התיקים בהם הסתיימו הליכים אינם בהכרח מתוך מס' כתבי האישום שהוגשו באותה השנה.

3. באשר לבקשתך בס' זה נציין, כי המחלקה עברה לשימוש במערכת ממוחשבת בשנת 2007, בשל העובדה שהמחלקה מהווה גם גוף חוקר, היא משתמשת במערכת מחשוב ייחודית. הזנת הנתונים למערכת הממוחשבת נעשית בשלב הראשוני של הפתיחה בחקירה, בו עדיין לא ידוע אלו עבירות יתגבשו בסיום החקירה.

יכולת פילוח התיקים במערכת הממוחשבת של המחלקה מוגבלת לקטגוריות שונות ולא לפי סעיפי עבירה בחוק העונשין, תשל"ז-1977. מפני שהחלוקה לקטגוריות במערכת התיקים מבוצעת בשלב הראשוני של פתיחת התיק, קיים חשש שהנתונים האלו, אינם משקפים את התיקים לאחר החקירה או בחינה על ידי פרקליטי המחלקה.
לאור האמור לעיל הופקו הנתונים המבוקשים אודות כתבי אישום המכילים את העבירות שביקשת.


בשנת 2013: 21 כתבי אישום

בשנת 2014: 26 כתבי אישום
יצוין כי מדובר בנתונים שלא משקפים בהכרח את ההגדרה של "עבירות צווארון לבן", אלא עבירות שיכולות להכלל בגדר עבירות אלו (שוחד, מרמה והפרת אמונים, זיוף, קבלת דבר במרמה). כמו כן יתכן כי חלק מכתבי האישום כוללים יותר מעבירה אחת מבין אלו שצוינו בפניה

בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

